钦定古今图书集成/明伦汇编/氏族典/第636卷 > 《凌迪知万姓统谱》 > 侯莫陈琼
## 钦定古今图书集成/明伦汇编/氏族典/第636卷 > 《凌迪知万姓统谱》 > 侯莫陈琼

按《周书侯莫陈崇传》：“崇弟琼，字世乐，年八岁丧父，养
母至孝，善事诸兄，内外莫不敬之。以军功封灵丘县
男。从魏孝武入关，为太祖直荡都督。大统二年，迁尚
药典御。三年，拜太子右卫率，进爵为侯。从独孤信征
梁企定，累迁北秦州刺史。十四年，拜车骑大将军仪
同三司。孝闵帝践祚，进爵武安县公，出为郢州刺史。”
武成二年，迁金州总管、六州诸军事、金州刺史。保定
元年，拜大将军。天和四年，转荆州总管、《十四州八防》
诸军事、荆州刺史。寻进位柱国，进爵同昌郡公。建德
二年，拜大宗伯。出为秦州总管。四年，从《高祖》东伐，为
后二军总管。寻改封武威郡公。大象二年，加上柱国。